《怀秋》
宋代·吕本中

秋风日夜至，念我少年时。新凉喜欲舞，至今心未衰。

心虽未遽衰，老病则已甚。颓然坐前阶，乃若两鸟噤。

子病少则尔，衰羸非独今。徘徊以徬徨，何以异夙心。

死者合已死，空费子百虑。在者亦已老，契阔少相遇。

洗心西方观，子复未肯然。胡然竞日力，今年如去年。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。